CELEX: 62015CA0551
Language: et
Date: 2017-03-09 00:00:00
Title: Kohtuasi C-551/15: Euroopa Kohtu (teine koda) 9. märtsi 2017. aasta otsus (Općinski sud u Puli-Pola eelotsusetaotlus – Horvaatia) – Pula Parking d.o.o.versus Sven Klaus Tederahn (Eelotsusetaotlus — Õigusalane koostöö tsiviilasjades — Määrus (EL) nr 1215/2012 — Ajaline ja esemeline kohaldamisala — Tsiviil- ja kaubandusasjad — Maksekäsu kiirmenetlus avaliku parkimisega seotud rahuldamata nõude suhtes — Hõlmamine — Mõiste „kohus“ — Notari antud täitemäärus, mis tugineb „autentsele dokumendile“)

8.5.2017   
            
            
               ET
            
            
               Euroopa Liidu Teataja
            
            
               C 144/9
            
         Euroopa Kohtu (teine koda) 9. märtsi 2017. aasta otsus (Općinski sud u Puli-Pola eelotsusetaotlus – Horvaatia) – Pula Parking d.o.o.versus Sven Klaus Tederahn
   (Kohtuasi C-551/15) (1)
   
   ((Eelotsusetaotlus - Õigusalane koostöö tsiviilasjades - Määrus (EL) nr 1215/2012 - Ajaline ja esemeline kohaldamisala - Tsiviil- ja kaubandusasjad - Maksekäsu kiirmenetlus avaliku parkimisega seotud rahuldamata nõude suhtes - Hõlmamine - Mõiste „kohus“ - Notari antud täitemäärus, mis tugineb „autentsele dokumendile“))
   (2017/C 144/11)
   Kohtumenetluse keel: horvaadi
   
      Eelotsusetaotluse esitanud kohus
   
   Općinski sud u Puli-Pola
   
      Põhikohtuasja pooled
   
   
      Avaldaja: Pula Parking d.o.o.
   
      Võlgnik: Sven Klaus Tederahn
   
      Resolutsioon
   
   
               1.
            
            
               Euroopa Parlamendi ja nõukogu 12. detsembri 2012. aasta määruse (EL) nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades artikli 1 lõiget 1 tuleb tõlgendada nii, et avaliku sektori asutuse omandis oleva äriühingu poolt algatatud sundtäitmise menetlus teise liidu liikmesriigi kodaniku vastu seoses rahuldamata nõude sissenõudes, mis on seotud parkimisega avalikus parklas, mida oli selle avaliku sektori asutuse otsusega volitatud haldama eelnimetatud äriühing, ei ole karistusliku iseloomuga, vaid kujutab endast tasu nõuet osutatud teenuse eest ning kuulub määruse kohaldamisalasse.
            
         
               2.
            
            
               Määrust nr 1215/2012 tuleb tõlgendada nii, et Horvaatias notareid, kes tegutsevad volituse alusel, mis neile on siseriikliku õigusega antud sundtäitmise menetluses „autentsele dokumendile“ tuginedes, ei saa lugeda selle määruse tähenduses „kohtuks“.
            
         
      (1)  ELT C 48, 8.2.2016.